ming030890/wiki-yue-high-quality huggingface dataset:
雅邑

雅邑（法文：Armagnac）係法國雅邑地區出產嘅拔蘭地。
雅賓利道

雅賓利道（英文：Albany Road）舊名亞彬彌道，係香港一道，喺中環舊山頂道，貫穿兵頭花園，去到己連拿利。

史
未有雅賓利道，先有雅賓利，卽英字Albany，取自雅賓利公爵，英字Duke of Albany。
英人開埠無耐，就喺處起咗雅賓利樓，叫The Albany。個位喺今日兵頭花園南面山上，今雅賓利道之東。棟樓一八四四年八月立，香港政府官員宿舍。樓呈長形。一八四五年五月，轉手畀英軍，叫雅賓利兵房，英字Albany Barracks，畀軍官住。兵房入軍後，加多工事，以作防守。之後轉返畀香港政府做官員宿舍。一八五八到五九年，一號樓住咗Trade Commissioner。一八六零年，二三號樓，免租畀女校。
一八六二年，Charles May買入此宅。佢係退休差人頭，卽Captain Superintendent of Police，一八四四年就任職。一八六八年滙豐銀行眾職員，曾住於此。May傳畀仔，再傳畀兩孫，不過一九三一年都死咗。一九三四或者三五年，棟樓轉手。
香港政府起水塘之時，一八八八年，亦開咗雅賓利濾牀，英字Albany Filter Beds。濾牀帶水落中環，潔淨水至可飲用爲止。後濾牀就變雅寶利道。
之後，政府喺雅賓利道之西，開咗同名樓，又叫雅賓利，The Albany。今雅賓利大廈。
雅達利

雅達利（英語：Atari /əˈtɑːri/，NASDAQ：ATAR）係一個品牌名，自1972年成立以來就被多間企業擁有，目前由法國遊戲發行商法國雅達利公司(Atari SA)（之前叫Infogrames Entertainment SA）嘅子公司雅達利互動（Atari Interactive, Inc.）持有，美國嘅分部Atari, Inc（1993年至今）（之前叫GT Interactive Software Corp. (1993年–2000年)同Infogrames, Inc. (2000年–2003年)）獲授權使用雅達利商標。最初嘅雅達利公司（Atari, Inc.）是由諾蘭·布什內爾和泰德·達布尼喺1972年喺美國加州森尼韋爾成立，亦都係街機、家用電子遊戲機和家用電腦的早期起源者。唔少例如《乓》、《爆破彗星》等經典早期電腦遊戲嘅發行，令雅達利喺電子遊戲歷史上舉足輕重。經典遊戲主機係1977年發行嘅雅達利2600。大多數非美國同日本部門(包括香港嘅部門)以前都係雅達利(前Infogrames)嘅發行部，直到 2009 年 7 月嗰間公司將非美國同日本部門同其發行合作夥伴（Distribution Partners）一齊賣俾萬代南夢宮娛樂，目的係將其財務資源同創意精力專門用喺開發同發佈線上遊戲。雅達利嘅香港部門因而成為萬代南夢宮嘅香港遊戲發行部。嗰個部門改名叫做萬代南夢宮合作夥伴（Bandai Namco Partners），直到 2013 年併入萬代南夢宮娛樂。
雅谷餐廳

雅谷餐廳（西班牙文：Amigo）係香港港島跑馬地一間西餐廳，喺黃泥涌道79A號，1967年開張，本嚟喺銅鑼灣波斯富街，1976年喺跑馬地買咗座樓將餐廳搬過去，嗰度高兩層、五千幾呎大。佢哋主要賣高級法國菜。
連城訣

《連城訣》係香港作家金庸寫嘅武俠小說，1963年寫。
連城道

連城道（英文：Lin Shing Road）係香港柴灣一條馬路，由環翠道開始，去到歌連臣角道，約莫長0.45公里。
皆因歌連臣角道西段主要係單程西行，石澳道嗰邊入唔到，所以連城道係入歌連臣角道嘅唯一車路。
連城道近歌連臣角道開咗幾間石廠，幫附近墳場嘅用者整墓碑。
連名帶姓

《連名帶姓》（英文：Full Name）係由葛大為填詞，周杰倫作曲，林於賢編曲，張惠妹演唱。呢隻歌收錄喺《偷故事的人》專輯並以第二隻主打歌發行。

簡介
呢隻歌嘅MV係由陳映蓉做導演。2018年，呢隻歌攞咗Hito流行音樂獎年度十大華語歌曲；同年亦入圍第29屆金曲獎最佳作詞人獎。
連城廣場

連城廣場（英文：Citylink Plaza）係一座位於香港港鐵東鐵綫沙田站上頭嘅建築物。佢係九廣鐵路公司（KCRC）開發同持有。佢連同地鐵站同埋新城市廣場連埋一齊，新城市廣場係沙田區最大嘅購物中心之一。
連少冬

連少冬，香港親中派政治人物兼商界人士，博時基金（國際）副總裁，支持「愛國者治港」綱領。

選舉經歷
喺2021年8月，佢當選成為香港特别行政區選舉委員會商界（第三）委員。
連娜施夢

連娜施夢（Nina Simone，1933年2月21號—2003年4月21號），係美國歌手、作曲家同鋼琴表演家。
連城

連城係中國福建龍巖一縣，面積2951平方公里，人口33萬。
連字

連字係唐文法之中，虛字一種。用以提承推轉字句。佢分爲四宗，提起、承接、轉捩同埋推展。連字中好少無意思，因爲多數係假借動字同狀字。
電離

電離大致可細分為兩種類型：連續電離（sequential ionization）同非連續電離（Non-sequential ionization）。喺古典物理學入邊，只有連續電離先可以發生。非連續電離違返咗幾個物理定律，屬於量子電離。
電鋸

電鋸係種鋸，用電力推郁，威力比用人手操作嘅鋸勁好多，可以用嚟鋸樹。
電阻

電阻（Resistance，符號：R，又叫電阻值，以同簡稱「電阻」嘅電阻器區分）係導體嘅一種性質，表示導體對電流嘅阻礙能力。根據歐姆定律（Ohm's Law），，即係假設溫度不變嘅情況下，當電阻固定嗰陣，電流嘅大細同電壓成正比；當電壓固定嗰陣，電流嘅大細同電阻嘅大細成反比。
電阻值嘅國際單位係歐姆（ohm，符號：Ω），簡稱歐。如果有 1 安培電流流過導體嗰陣，導體兩極嘅降壓係 1 伏特，噉件導體嘅電阻值就係 1 歐姆。
電阻抗

電阻抗（electrical impedance）係指當一個電路有個電壓嗰陣對電流嘅抵抗。
電鍍

電鍍係透過電解將導電體鋪上一朕金屬嘅方法，通常用嚟保護金屬避免氧化，又或者整朱義盛首飾用。
電阻器

電阻器（Resistor），簡稱電阻，係啲人為咗增加電路中嘅電阻，製造嘅一種電子零件。每個電阻有佢嘅電阻值。一般係固定，亦有啲係校得嘅，後面一類就叫可變電阻。過孔式固定電阻身上都有4至5條色綫，用嚟標示佢嘅電阻值同誤差。

符號
電阻符號分美式同歐式，美式用鋸齒形，歐式用長方條。國際標準係跟歐式。
電雙極

電雙極（electric dipole）係指兩個對等同相反嘅電荷，會形成一個由正去負嘅電場。
雲特史比斯

雲特史比斯（Ventspils）係拉脫維亞一座城，人口約莫有3.3萬，面積57.97平方公里。
雲溪區

雲溪區係中國湖南岳陽一個市轄區，總面積388平方公里，人口17.7萬。
雲片糕

雲片糕係廣西柳州特產，以柳城嘅最出名。雲片糕搣落嚟一片片好似雲彩噉，因而得名。
雲湖

雲湖（粵拼：wan4 wu4，越南文： Vân Hồ）係越南山羅下轄嘅一個縣。
雲溫達斯

雲溫達斯（德文：Ernst Wilhelm Wenders，1945年8月14號—）係德國一個電影導演，攞過法國康城影展同德國柏林影展最佳影片導演。
雲溪生態公園

雲溪生態公園（粵拼：wan4 kai1 sang1 taai3 gung1 jyun2）係中國廣東省廣州市嘅一間公園，喺白雲區嘅白雲山西邊，上坑水庫嘅北邊冇幾遠，廣州體育館正對面嗰度。呢間公園喺2001年9月份起好，佢重係家吓廣州市最大嘅開放式生態公園。

敘述
呢間公園嘅佔地面積有20萬㎡，其中綠化面積去到19萬㎡，成間公園有94%嘅地都係綠化。充分體現咗公園嘅綠色、生態同環保嘅主題。而景觀方都比較自然，加上格調都幾清新吓。佢通過咗豐富嘅樹林同山體、溪澗、水塘同建築喺埋一齊，搞出過有山山水水同如詩如畫嘅靚景出嚟。

景區分佈
呢間公園主要有觀荷園、果香園、疊水園同大紅花園呢4個景區。
雲滙

雲滙（英文：St Matin）新鴻基地產發展嘅大型屋苑，將會係2020年年頭開始入伙。雲滙總共有1444伙，分咗第1期同埋第2期，同樣都係位於大埔白石角，鄰近科學園嘅沿海地段。
雲滙亦都將會成為白石角地標屋苑。雲滙同系嘅新鴻基物業有馬鞍山白石既雲海同九肚山嘅雲端。

地理位置
雲滙係距離中文大學站有大概5分鐘車程，而沙田站及大埔東鐵綫就大概10分鐘車程。屋苑係有免費接駁穿梭巴士去沙田鐵路站。地理位置有部分單位可以眺望吐露港，係天賦海灣盈月同埋逸瓏灣I,II 對面。雲滙隔離屋苑係嘉華發展既嘉熙旁邊。

附近屋苑
雲滙同其他白石角嘅屋苑，海日灣I,II，逸瓏灣8，浪濤等將會係2019年年底相繼入伙。而新鴻基除咗發展雲滙，亦將會係吐露港馬路天橋對面發展優景里住宅項目。

屋苑設計及會所
雲滙喺以玻璃幕牆設計，會所分別有董事屋，泳池，BBQ 場，籃球場，花圃，宴會廳，會所餐廳，獨立卡拉OK ，單車租用設施等。
香港足球會

香港足球會（英文：Hong Kong Football Club，縮寫：港會/HKFC），係香港一間足球會，而家係香港超級聯賽嘅參賽球隊。
因為成日升完上頂級聯賽之後又跌返落次級聯賽，所以有人叫「升降機」。

積極支持賽馬運動
由1974-1975年度馬季開始，香港足球會開始喺香港賽馬會註冊團體，重擁有名下馬匹。
香港車輛牌照

香港車輛牌照（Motor Vehicle Licence），俗稱「行車證」，係由香港運輸署發出嘅車輛行駛證明文件，所有香港機動車輛都必須貼上車輛牌照先至可喺香港街道上行走。
香港足球史

香港足球大概100年歷史，足球係香港大眾娛樂，嚮1940年代至1960年代，香港足球業係黃金年代，唔少細路發夢都想做足球巨星，當時有名嘅球星出身地，好似修頓球場、維園、官涌遊樂場、卜公花園同麥花臣，而家重嚮處。
嚮1945年至1969年，球迷為睇足球比賽，廢寢忘餐通宵輪飛，盛極一時。萬人空巷，成「病態」球迷，擁護唐人足球。
不過，1990年代後期，香港足球貪污打假波事件曾經令香港人失望。

1908年 至 1920年代
1908年，香港孖剌西報（Hong Kong Daily Press）捐出銀杯做獎品，賽事叫「尋常杯賽」，從此香港出現公開嘅足球競賽，個名沿用到二次大戰日本佔領香港為止。當年只有西人球隊，多數係當地軍隊，冇華人參賽。第一屆聯賽由巴付陸軍羸咗，之後甲組聯賽都係洋人球隊贏晒。直到1920年代後期，南華、中華出現。

1920年後
香港足球總會（前身係香港腳球總會）嚮1914年成立，華人球隊同天才球員湧現，包括香港球王李惠堂、包家平、孫錦順、譚江柏、黎兆榮、卓石金、李碩友、鄭少康、葉北華同李天生咁。1950年代至1960年代，香港出名球星有朱永強、莫振華、高保強、姚卓然、黃志強、黃兆和、何祥友、張子岱同張子慧咁。出名球隊有南華、傑志同九巴咁。
1954年，香港加入國際足球協會，1956年重做埋頭一屆亞洲盃足球賽東道主，1960年，中華民國代表隊（當時係以香港球員為主）打入1960年羅馬奧運會決賽週資格，令香港有「遠東足球王國」美譽。
1968年香港足球職業化，球會重金請外援助陣，好似居里、仇志強咁，同本地球星胡國雄、尹志強、鍾楚維、劉榮業合作，令球賽激烈，球迷入場唔少。
香港足總盃

香港足總盃（英文：Hong Kong FA Cup），簡稱足總盃，係一項由中國香港足球總會主辦嘅淘汰制錦標賽，前身係金禧盃（1964年係香港足總金禧會慶紀念），參賽嘅球隊通常只有香港頂級聯賽（舊制香港甲組聯賽，而家香港超級聯賽）球隊。
2009年球季，香港初級組銀牌嘅冠軍同亞軍球隊會獲得參與足總盃賽事嘅資格。喺2013年球季開始，初級組銀牌賽事改革做足總盃初賽，由頂級聯賽以外嘅其他球隊參加角逐，初賽最佳成績嘅球隊（每季3–4 隊）同頂級聯賽球隊參加決賽週階段，呢個制度喺2016年球季取消，改返只有頂級聯賽球隊可以參加足總盃。
香港足球會足球場

香港足球會足球場（英文：Hong Kong Football Club Stadium），又叫香港足球會球場，簡稱港會場，係香港一個足球場，1886年啟用，1995年重建，喺跑馬地體育道3號。佢係香港足球會嘅主場。
維基同享有多媒體嘅嘢：Hong Kong Football Club Stadium
呢篇係同香港文化、康樂或運動有關嘅楔位文章。你可以透過編輯或修訂增加佢嘅內容。
香港足球高級組銀牌賽

高級組銀牌賽（Senior Shield）係香港歷史最長嘅足球比賽，而家由香港足球總會主辦，前身係1895年嘅香港盃，1896年改為銀牌賽。而家參賽嘅球隊通常只有香港超級聯賽球隊。
香港身份證

香港身份證（英文：Hong Kong Identity Card）係香港居民嘅主要身份證明文件，由入境事務處簽發。一般嚟講只要合法留港七年以上嘅境外人士，就可以成為香港永久性居民。
依照《香港法例》第177章《人事登記條例》規定，年滿11歲嘅香港居民或者係抵港30日之內嘅海外人士必須登記領取身份證。每一張香港身份證經已記錄咗持證人嘅姓名同埋出生日期等個人資料，仲有持證人嘅黑白相片；而且姓名下面備有中文電碼，可以畀政府部門機構作輸入姓名之用。
香港跨年倒數

香港跨年倒數，2022年之前叫香港除夕倒數，係香港自2007年底嘅元旦前夕開始每年搞嘅大型跨年倒數活動，由香港旅遊發展局主辦，地點係維多利亞港兩岸，主要係煙花同音樂匯演。2007年到2014年活動都係由新世界發展冠名贊助，2015年開始每年由唔同機構冠名贊助。2007年到2017年活動由無綫電視翡翠台直播，2018年改由香港電視娛樂ViuTV直播，另外收費電視Now TV更會安排4K直播，係香港頭一個獲安排4K直播嘅活動。受疫情影響，活動曾經喺2020年底同2021年底停辦，另外2021年底用「香港跨年倒數演唱會」活動取代，到2022年底正式復辦。
麥第奇家族

麥第奇家族，又譯美第奇家族，係公元15到18世紀意大利佛羅倫斯嘅一個名門望族，係嗰時佛羅倫斯嘅實際管治人，家族更出過四位教宗。
麥皮

麥皮係種用燕麥薄片整嘅糊仔，西人會落牛奶整麥皮當早餐食。
麥秋成

麥秋成（英文：Maverick Mak Chau Shing，1979年9月18號—）係香港排舞師，憑電影《狂舞派》提名2013年第50屆金馬獎（中文：第50屆金馬獎）「最佳動作設計」。
麥穗杏菜

麥穗杏菜 ，係日本嘅一個配音員，出名嘅配音作品有救難小英雄。

配音作品一覽
呢個表唔完整，歡迎加料。
麥積區

麥積區（粵拼：mak6 zik1 keoi1）係喺中國甘肅天水嘅一個市轄區。喺2020年嗰陣，約莫55.6萬人響度住緊。
麥米

麥米係半加工嘅麥（好似大麥、燕麥咁），留返啡黃色嘅米糠同胚芽。
廣東有隻甜品叫麥米粥，就用咗麥米同糯米煲。
麥米粥

麥米粥係種廣東糖水，主要材料用到麥米、糯米同片糖（或者冰糖），可以再加埋花生或者薏米。正宗麥米粥一定會落麥米，貪佢有咬口，但而家部份人會用小麥取代麥米。
麥精

麥精即係用麥芽加工調味嘅嘢飲味道，通常都係牛奶或者豆奶。
青康藏高原

青藏高原（粵拼：cing1 zong6 gou1 jyun4），原本叫青康藏高原，係亞洲中部嘅高原，平均海拔高度4,500米，係世界上最高嘅高原，範圍包括中國西南、不丹、尼泊爾同印度東北。
青康藏高原個中文名係嚟自高原響青海、西康同西藏三地，到1955年，因為中國政府撤銷西康省，所以高原個名就縮減做青藏高原。而中國以外嘅人就叫西藏高原（譬如英文叫Tibetan Plateau）。
青斑

青斑（Epinephelus coioides），係種石斑，生物學分類係屬鱸形目鮨科石斑魚屬，魚身帶青色。
青春不要臉

《青春不要臉》（英文：Freedom Memories），係香港無綫電視製作嘅時裝電視劇，喺2022年1月播出，由余德丞、丁子朗同劉穎鏇領銜主演，並由戴祖儀、伍樂怡、林正峰、游嘉欣、孔德賢、謝可逸同戴耀明聯合演出，監製潘嘉德、林肯。
呢套劇係講1980年代香港幾位新晉電視藝員嘅奮鬥史，參考咗嗰時幾位藝人（譬如劉德華、周星馳、張曼玉）嘅真實經歷做藍本改編，亦刻意重新展現一啲經典嘅節目同劇集畫面。

濕碎嘢
2021年4月，劇組喺錦田郊外地方拍完外景之後，被發現漏低唔少垃圾無清走，甚至包括劇本，畀網民批評係呼應劇名「不要臉」。事後監製林肯回應話因為拍完已經天黑，清理現場嗰陣可能有睇漏眼，知道之後已經即刻派人返去清理。
青春向前衝

《青春向前衝》（韓文：발칙하게 고고，英文：Cheer Up!），係韓國KBS喺2015年10月15號播嘅連續劇，由李恩真、金正玄導演同埋尹秀貞、鄭燦美編劇。
青敬路

青敬路（Tsing King Road）係香港嘅一條街道，響新界青衣島北部，連接擔桿山交匯處同楓樹窩路交匯處，係青衣島一條重要街道。呢條路上面起咗多項重要設施，包括港鐵青衣站、青衣公園、青衣綜合大樓、青衣運動場同青衣游泳池。而且青衣有多個大型屋苑都起響呢條路兩邊。
青春@Y2K

《青春@Y2K》係香港電台製作嘅時裝電視劇，喺2000年6月10號到7月29號逢禮拜六播，總共8集。故仔環繞住一間中學入面嘅男子籃球隊同女子欖球隊。劇集主題曲係王力宏嘅《這就是愛》。
青康路

青康路係香港一條路，晌新界青衣島上面，係呢個島其中一條主要嘅路。條路西面連接青衣西路，東面連接青衣路，當連接青衣同葵涌第一條跨海大橋青衣大橋落成嗰陣經已起好，係青衣新市鎮早期嘅其中一項發展。
青怡大廈

青怡大廈由兩座樓高三十四層嘅塔樓組成（包括地面層RC），合共提供七百七十個經濟房屋單位，包括一房一廳（T1）單位一百二十個，兩房一廳（T2）單位有五百二十四個，三房一廳（T3）單位有一百二十六個。其中，有六百五十個單位畀萬九公屋隊伍合資格家團預配，其餘一百二十個單位作為多戶型經濟房屋申請，畀合資格家團選購。青怡大廈嘅𨋢已經配備點字制同發聲裝置，方便殘疾人士出入。大廈除咗住宅外，重設有衛生中心、公眾停車場之類嘅設施，提供一百八十三個輕型汽車泊車位同二百八十六個電單車泊車位。
2016年7月18號，房屋局分批安排青怡大廈經濟房屋嘅預約買受人（姐係準業主）搞上樓手續，包括畀層樓嘅錢、攞鎖匙、搞管理合同同畀相關費用等。為咗方便住戶查詢同知道入住要注意嘅事項，房屋局已經將相關資訊上載到房屋局網頁。房屋局將會響今季完成嗮六百五十個具備條件嘅預約買受人搞上樓手續。
2017年8月16號，房屋局加緊跟進經濟房屋家團嘅做契工作，爭取今年為具備做契條件嘅「萬九輪候家團」進行資格審查同發出許可書。局方已經提前發函通知六百三十四個青怡大廈預約買受人提交做契用到嘅文件，跟進審查工作。隨著物業登記局完成青怡大廈分層所有權設定嘅確定性登錄，房屋局向青怡大廈經濟房屋首批二百個合資格家團簽發買賣公證書（俗稱做契）嘅許可書，正按次序委託私人公證員跟進做契工作，同時加緊審查其餘個案嘅做契資格。「萬九輪候家團」入面已經簽咗預約買賣合同嘅有六千九百八十二個家團，截至16號，房屋局已經發函通知六千九百四十二個預約買受人提交做契用到文件，至今已經向五千七百四十二個永寧廣場大廈、湖畔大廈、安順大廈、居雅大廈、業興大廈、青葱大廈同青怡大廈嘅家團發出許可書，其中，已經委託私人公證員嘅簽契數量有五千三百五十六個，有四千四百二十四個家團已經完成簽契，正係到排緊簽契嘅家團有六百八十六個。

事件
2016年11月16號朝早洗水池，二十樓多個住戶單位出現水浸。經過了解發現響騎樓嘅大廈公共渠口嘅出水口不停有水湧出，水位高過門框。管理公司就話洗水池期間懷疑因為水量過大，積水從騎樓去水口湧翻入屋，部分業主屋企入面家私、電器全部浸濕，損失慘重。
鄭融

鄭融（英文：Stephanie Cheng，1984年10月10號—）係香港女歌手，2003年出道，憑出道作《成人對待》、《小神仙》同埋《終生學習》摞到由香港商業電台頒發嘅「叱咤樂壇生力軍女歌手金獎」同埋香港電台十大中文金曲頒獎禮頒發嘅「最有前途新人獎銅獎」。依家係星娛樂旗下。

演出
呢個表唔完整，歡迎加料。

濕碎事
2020年3月29號晚21:30-22:30時段，鄭融同時喺無綫電視嘅《流行經典50年》同ViuTV嘅《Chill Club》分別獻唱。呢種同一歌手喺同一時間食兩家茶禮嘅情況，喺香港電視史上比較罕見。
2021年5月29號喺無綫電視同周柏豪合唱《一事無成》鼓勵失業人士，大部份人[邊個？ ]認為佢哋兩個有意諷刺失業人士。
鄭裕美

鄭裕美（韓文：정유미，或者翻譯做譯鄭有美，1983年1月18號—）係南韓女演員，喺首爾藝術大學嘅電影系度業。
鄭裕彤家族

鄭裕彤家族係香港嘅大家族之一，祖籍順德，活躍商界同政界，生意涉足多個範疇。

家族史
家族奠基人鄭裕彤嘅老豆鄭敬詒係廣州嘅綢緞商人，同做金舖生意嘅周至元係同鄉兼老友。鄭裕彤喺二戰嗰陣走佬去澳門，投靠周至元，兼且喺佢嘅周大福金行度打工。由於鄭裕彤聰明勤力，佢好快就升職，重娶咗周至元個女周翠英做老婆，之後喺1956年，周大福正式由鄭裕彤接手。
喺鄭裕彤接手之後，佢首創千足純金，當時呢樣係蝕本生意，但係鄭裕彤認為噉樣可以當做宣傳，畀人知道周大福嘅金係真材實料，後來證明鄭氏當時嘅決定係啱嘅，好多金行都轉而同周大福攞貨。第二樣重大嘅創新就係佢去買咗鑽石牌照，打破當時嘅壟斷。喺鄭裕彤未攞到De Beers鑽石牌照之前，全香港只有廖桂昌一個可以引入鑽石，鄭裕彤於是去南非買咗一啲有De Beers鑽石牌照嘅公司，打破壟斷。
之後鄭裕彤開始向其他生意範疇埋手，好似地產同賭業。地產方面，佢喺50-60年代已經同其他公司合作，例如協興建築，又或者同行嘅景福珠寶。到1974年，鄭裕彤同冼為堅、楊志雲、何善衡等人創立新世界發展，此後成為咗鄭裕彤發展地產嘅旗艦。賭業方面，1970年代，葉漢試過拉攏鄭裕彤一齊投賭牌，後來何鴻燊知道之後，成功分化兩人，令到葉漢投唔成賭牌。鄭氏同何氏之後重齊齊去外地開賭。到1982年，葉漢為咗自己嘅賽馬車會生意，將澳門旅遊娛樂公司將近10%股權用3億港紙賣畀鄭裕彤，兼且一路揸到今日；另外鄭裕彤閒時都鍾意鋤大弟，成日會同其他富豪一齊玩。
1989年，鄭裕彤開始將公司生意慢慢交畀大仔鄭家純，但係鄭家純喺任內頻頻「東征西討」，喺市場買落一大批資產，令到公司負債急升，結果老豆要出山賣資產解圍，不過呢個時期亦都係新世界開始發展唔同產業嘅時期，商業王國開始拓展到其他行業。
1998年，新世界聯同英國嘅第一巴士公司成立新世界第一巴士（新巴），投到本身屬於中巴嘅巴士路線，正式涉足公共運輸。
2011年，鄭裕彤將原本係私人公司嘅周大福上市，當時佢更加話係「圓咗一個心願」。冇幾耐，鄭裕彤喺2012年3月中風，之後一直昏迷，住喺養和醫院，到2016年過身，公司業務就交畀鄭家純同埋第三代接班。
2017年1月，鄭家純中風，之後第三代好似鄭志剛、鄭志雯接掌新世界。
鄭詠謙

鄭詠謙（Moses Cheng，1991年3月19號—）係香港男演員同節目主持，花名小毛，依家喺香港無綫電視基本藝人合約藝員，亦係細路節目《放學ICU》主持之一。小學喺基督教香港信義會紅磡信義學校度讀書，中學喺中華基督教會基朗中學畢業，後加入2009第23期無綫電視藝員訓練班入行。

演出作品
呢個表唔完整，歡迎加料。
鄭賽賽

鄭賽賽（粵拼：zeng6 coi3 coi3；1994年2月5號—），藏族名索典卓瑪（sok3 din2 coek3 maa5），係中華人民共和國網球手。

屋企
鄭賽賽老豆索南加樂教授生前係西安交通大學教授，繼電保護專家，係中共建政後電工學科第一位藏族博士。

球員生涯
鄭賽賽係右手揸拍（雙手反手）。
2019年8月4號，25歲嘅鄭賽賽喺2019年度Mubadala矽谷精英賽（英文：2019 Silicon Valley Classic）單打（英文：2019 Silicon Valley Classic – Singles）決賽以6:3, 7:6(3)贏白俄羅斯籍嘅Арына Сяргееўна Сабаленка（白俄羅斯文：Арына Сяргееўна Сабаленка），首奪WTA頂級巡迴賽單打冠軍，係繼退咗役嘅李娜之後中國網壇第二人。鄭賽賽以非種子球員身份先後贏咗賽事入面嘅8、4、7、2號種子球員，成為聖荷西嘅頭一個中國籍單打冠軍。賽後鄭賽賽嘅單打世界排名跳升17級，由第55位重返2018年12月創下嘅職業生涯最高第38位。
鄭衍峰

鄭衍峰（Leonard Cheng，1991年7月13號—）係香港無綫電視經理人合約藝員，2016年入職。

簡歷
鄭衍峰係加拿大出世嘅唐人，卑詩省卑詩大學畢業。
佢喺溫哥華加拿大中文電台同新時代電視做過電台DJ，同李婉華主持節目《小心華之里》，亦主持電視節目《熒幕八爪娛》、《Amazing Seoul》及《Vantastic》。
2016年佢畀無綫電視發掘，簽約到香港發展，主要工作係做無綫娛樂新聞台主播，2017年有份參與拍攝旅遊節目《3日2夜》。
鄭裕玲

鄭裕玲（粵拼：zeng6 jyu6 ling4；1957年9月9號—），暱稱DoDo，英文名Carol，祖籍四川，生於香港，係香港嘅電影演員、電視劇演員同埋電視節目主持人。因為係前香港無綫電視嘅金牌主持人及藝人，故又稱為Do姐。

生平
鄭裕玲出於香港。自小父母離異，並有一個細佬。鄭裕玲喺2009年志雲飯局Live in Stage中透露佢原名就係鄭裕玲，並唔係謠傳嘅鄭曉同。

演藝生涯
鄭裕玲喺1975年中學畢業後因家庭經濟狀況欠佳，而考入香港佳藝電視台藝員訓練班，得到佳視訓練班老師黃霑同埋簡而清嘅推薦，從此走上藝術人生。其後主持第一檔節目《這一代》（1976年）。1978年佳藝電視倒閉後轉投無綫電視。
1979年同周潤發合演電視劇《網中人》，終於大獲成功，且同周潤發成為最佳銀幕情侶形象，此劇亦係其成名作。之後拍攝多部膾炙人口嘅電視劇作品，好似《親情》、《流氓大亨》、《生命之旅》、《警花出更》、《火鳳凰》等30多部作品。
鄭裕玲喺1980年代中離開無綫電視並轉為拍攝電影，高峰時期曾經喺一天內拍攝九組戲，人稱「鄭九組」。曾經主演超過70部電影，例如《飛鷹計劃》、《豪門夜宴》、《表姐，你好嘢！》系列、《三人世界》系列、《八星報喜》、《月亮星星太陽》等。並且分別喺1988年同埋1990年獲得第廿五屆臺灣電影金馬獎、第九屆香港電影金像獎最佳女主角獎項，成為雙料影后。
1990年代中移民加拿大溫哥華時曾離開演藝事業一段時間，之後返回香港。及後鄭裕玲表示移民乃一個錯誤嘅決定，因為當中使咗唔少錢。返港後繼續喺無綫電視服務，主要擔任綜藝節目同埋大型特備節目嘅司儀工作，憑著理性睿智嘅口才同埋氣質修養被冠以「金牌司儀」嘅美譽。
鄭裕玲努力摸索，經常嘗試唔同挑戰，如舞臺劇、模特兒、配音等等。並且工作態度認真，佢唔遲到嘅作風喺圈中屢獲稱讚，因此成為有口皆碑嘅華人娛樂圈中嘅「大姐大」。1989年當時係英國王儲嘅查理斯三世同第一任老婆戴安娜王妃到港時，鄭裕玲更被邀請成為唯一出席嘅香港藝人。佢從藝歷程裏多次接受CNN、BBC、《TIME》雜誌等海內外媒體嘅採訪，其敬業嘅形象代表華人嘅精神。

家庭同感情生活
鄭裕玲甚少向外透露其家庭嘅情況。鄭裕玲生於一個破碎家庭，父母早年離異，同細佬由母親獨自撫養，因此令佢從小對婚姻有著強烈嘅恐懼，同時亦訓練出其獨立嘅性格。
鄭裕玲未結婚。1980年代曾經同甘國亮相戀十年。1990年代同歌手呂方戀愛維持至2008年10月宣佈分手。2005年兩人均公開表示他們有「唔婚，唔生育」嘅共識。2008年分手收場，結束了長達16年嘅拍拖生涯。
交往長達16年嘅情侶檔鄭裕玲、呂方宣告分手，表示係喺彼此長談過之後嘅決定，並沒有撕破臉，未來仍係好朋友。據香港「東方日報」報導，演藝圈另一位大姊大汪明荃，坦言沒聽鄭裕玲聊過此事，希望外界尊重佢同呂方嘅隱私。鄭裕玲嘅友人包括林建明、曾華倩同寇鴻萍等人都未察覺佢有何異狀，知道消息大為震驚。寇鴻萍說，佢只知道呂方經常為嘟嘟下廚做牛排。
根據香港《太陽報》報導，鄭裕玲同呂方這對知名嘅銀壇「姊弟配」「長短腳之戀」，分手並無第三者，亦都同金錢無涉。鄭裕玲接受雜誌訪問時透露自己年已半百，想要往後嘅人生做自己想做嘅事、有自己嘅空間。由於受到更年期嘅困擾，鄭裕玲經常爆跳如雷，呂方只要晚一點回家，佢就會發瘋似嘅趕呂方下樓。而呂方也想搬出去住，所以達成分手協議時並沒流淚也無不悅。
兩人攜手走過唔少風雨，但始終存喺著差異：呂方朋友多、喜歡熬夜同樂，鄭裕玲卻少應酬、習慣早睡早起；呂方一直想要舉行婚禮，鄭裕玲從未動過完婚嘅念頭。而今戀情畫下句點，兩人希望以後維持友好關係，呂方更暗示唔放棄有復合嘅可能。

整容傳聞
鄭裕玲多次否認整容，只係平日美容用果酸換膚啫。亦因整容傳聞而同國際知名巨星米高積遜扯上關係。

曾合作過嘅演員
男演員：周潤發 成龍 何守信 甘國亮 狄龍 鍾鎮濤 任達華 萬梓良 吳孟達 黃百鳴 劉德華 譚詠麟 鄭少秋 劉青雲 劉松仁 吳鎮宇 吳耀漢 馮粹帆 張國榮 張學友 梁家輝 梁朝偉 洪金寶 鄭丹瑞 鄭則仕 黃秋生 曾志偉 曾江 林子祥 呂良偉 黃子華 黃日華 陳百祥 陳百強 陳松勇 蔡康永 曹啟泰 胡瓜 吳宗憲等
女演員：鍾楚紅 張曼玉 王祖賢 汪明荃 沈殿霞 張艾嘉 林憶蓮 吳君如 葉童 葉倩文 薛家燕 袁詠儀 邱淑貞 葉德嫻 梅艷芳 楊紫瓊 張敏 羅美薇 劉嘉玲 趙雅芝 馮寶寶 周慧敏 黃淑儀 李美鳳 狄波拉 李司棋 吳家麗 羅蘭 張小燕 小儀 毛舜筠 章小蕙 狄娜等
在80～90年代，DODO作為香港電影界其中一名炙手可熱嘅演員，拍片數量非常多，所以幾乎跟當時嘅大部分藝人都合作過，且合作過嘅藝人大多數係影帝影后，實力非凡，火花四濺。
非狐外傳

《非狐外傳》（英文：The Extreme Fox），係套2014年上畫嘅香港電影，由錢昇瑋執導，周秀娜、方力申主演。故仔用狐仙做主題。
非洲靈貓屬

非洲靈貓屬（學名Civettictis）係食肉目靈貓科下嘅一個屬。
非物質文化遺產

非物質文化遺產（英文：Intangible cultural heritage）係指掂唔到嘅文化遺產（唔似得例如建築物或者畫噉會有件成品擺到喺度），包括知識同舞蹈呀噉。
非生物因子

喺生物學同生態學入面，非生物因子（粵拼：fei1 sang1 mat6 jan1 zi2，英文：abiotic factor），係指會影響生物體同生態系統功能、但係冇生命嘅嘢，例如水、光、輻射​​，溫度等等。
非特異性免疫

非特異性免疫（英文：Innate immunity）係指一系列嘅細胞同相關機制可以同非特異性嘅方式抵禦外來感染，簡單嚟講即係只可以防禦，而唔可以針對性噉識別或者殺死病原體。同特異性免疫唔同，非特異性免疫系統唔會提供持續好耐嘅保護性免疫。
非玩家角色

非玩家角色（英文：non-player character，簡稱 NPC）指喺一隻遊戲當中唔係由玩家控制嘅角色，包括咗主角嘅助手、敵人、或者背景嘅群眾等等。
香港鐵路發展研究

《香港鐵路發展研究》係香港政府運輸科響1993年出嘅一份研究文件，講香港未來鐵路發展。研究完之後，港府響第二年總結研究結果，發表《鐵路發展策略》。
香港開埠

香港開埠（英文：the foundation of Hong Kong或者 the founding of Hong Kong）即係1841年1月26號英國人開始喺香港實行統治。
香港開埠之前，有個張保仔話事，佢以海盜生意謀生。
1841年1月21號，英國海軍上將義律同兩廣總督琦善私底下議訂《穿鼻草約》，大清要割讓香港島畀大英帝國。同年1月26號，義律帶領英國海軍喺香港島水坑口登陸，升起英國旗，被睇成香港開埠嘅開始。
香港雙袋蘭

（學名：Disperis nantauensis）係蘭科雙袋蘭屬嘅草本植物，原產香港。喺香港被列入稀有植物。
香港鐵路有限公司

香港政府於1975年成立地下鐵路公司（Mass Transit Railway Corporation），由政府全資擁有，負責營運當時重起緊嘅香港地下鐵路。2000年10月5號，地下鐵路公司響香港聯合交易所主板上市，改名做地鐵有限公司（MTR Corporation Limited），政府雖然重係大股東，但賣咗近10億手嘅股票，成為香港上市公司之中股票持有人最多嘅公司。
香港地鐵上市係香港政府將資產私營化嘅一個重要步伐，標誌住政府進一步減少對自由市場嘅干預。上市後地鐵公司嘅盈餘有進一步增長。2005年，地鐵錄得84億港元盈利，比1997年嘅2.78億港元重要高。目前為止，香港地鐵係全球少數有錢賺嘅公共交通系統。
2006年4月11號，行政會議通過咗九廣鐵路公司同地鐵公司合併，喺得到地鐵小股東通過之後得到落實，公司中文名改為「香港鐵路有限公司」，但英文名會保留。
2007年8月8號，香港政府宣佈錢果豐、周松崗係新公司嘅候任主席同行政總裁。2007年12月2號兩鐵合併嗰日，地鐵有限公司改名香港鐵路有限公司，經營由地鐵同埋九鐵合併而成嘅港鐵鐵路系統。

海外鐵路
港鐵而家喺中國北京、深圳、上海、杭州、瀋陽、英國倫敦、瑞典斯德哥爾摩同埋澳洲悉尼(悉尼地鐵西北及班克斯敦線 Sydney Metro North West & Bankstown Line-悉尼地鐵列車 Metro Trains Sydney)同墨爾本(墨爾本地鐵列車 Metro Trains Melbourne)，擁有當地公共交通網絡嘅專營權。
同時，港鐵仲有緊一條高速鐵路。佢喺香港嘅嗰段係屬於港鐵經營。

深圳地鐵
港鐵而家營運緊深圳地鐵4號線，2024年會營運埋13號線。

北京地鐵
京港地鐵（即港鐵+北京地鐵）的4(大興線)、14、16同17號線。
＊注意❗️2號線並非港鐵運營

杭州地鐵
杭港地鐵營運杭州地鐵1同5號線，其中1號線營運公司杭州杭港地鐵有限公司是由杭州地鐵一號線投資有限公司（佔51%股份，隸屬於杭州地鐵集團）同在香港註冊的港鐵杭州一號線投資有限公司（佔49%股份，隸屬於本公司）喺2012年9月在中國杭州合作成立嘅特許營運公司，經營年限為25年。而5號線運營公司杭州杭港地鐵五號線有限公司係由杭州市地鐵集團有限責任公司（占股40%）和港鐵五號線投資控股（香港）有限公司（占股60%）喺2017年合資成立。

倫敦
2007年6月19號，倫敦市長利文斯通宣布，地鐵同埋Laing合組嘅財團，拎到London Overground嘅經營權，為期七年，可以選擇續多兩年，總值七億英鎊。
所謂嘅London Overground，係將倫敦地鐵嘅西倫敦線、北倫敦線同埋部分依家叫Silverlink嘅市區鐵路線合併做新嘅北倫敦鐵路，而東倫敦線會擴建，並且擺埋落Overground度。地鐵公司有份嘅財團要負責埋，改進當地車站嘅設施，同埋令到乘客可以用Oyster咭嚟搭車
另外，港鐵亦都有營運西南鐵路(South Western Railway)(由第一集團（70%）和港鐵公司（30%）所有)同伊利沙伯綫。

附屬公司
而家地鐵有限公司係八達通卡有限公司嘅大股東，佔五成七股權。
香港雜記

《香港雜記》，係首本用唐字寫嘅香港專書，由陳鏸勳所著。本書出版時，係大清末葉。光緒二十年，卽係甲午年，一八九四年，香港中華印務總局印仿聚珍板。內容講及香港當時概況，以及開港史。書分十二章，分別係地理形勢、開港來歴、國家政治、稅餉度支、中西船務、中西商務、中西醫所、民藉練兵、街道樓房、水道暗渠、華英書塾同埋港則瑣言。作者引用英人沙拔日記，亦有自己實地考察，同引用香港政府統計。
寫書之時，香港只包括香港島、九龍半島同昂船洲。而新界，包括新九龍部份，係由廣東省廣州府下，新安縣九龍司所轄。
出版時，安撫華民政務司搵過陳鏸勳傾過，要執過幾個字眼，如唔可以用江寧條約所禁嘅夷字，英皇后要更正做英皇帝，同埋中廷抬頭，英廷都要抬頭。本書並未改字，但另印更正明示。可見本書係香港出版。

狀況
該仿聚珍板，現存於香港大學。書中稱附十五圖，之不過，香港大學嗰本從缺。圖書館亦有流傳影印本。
中國廣東暨南大學出版社，出有《嶺南叢書》，當中有《香港雜記》。出版時爲一九九六年，用簡化字重排，叫《香港雜記（外二種）》。排版時，文亦由直書改成橫書。文由莫世祥校注，有改字，亦有斷句，兼加標點。書中亦附有九龍寨城文案同節錄時人有關香港嘅遊記。
香港門球總會

香港門球總會（Hong Kong Gateball Assiociation）係專門管轄香港門球嘅組織，1987年成立，係世界門球聯合會同亞洲門球聯合會成員，旗下主要比賽係全港門球大賽同三個級別嘅全港門球聯賽。總部喺旺角上海街473-475號，主席劉李麗芳。
香港雞隻中央屠宰

香港雞隻中央屠宰係由香港特別行政區政府近年提議推行嘅公共政策，務求做到人雞分隔，集中管理，提升鮮雞肉嘅衛生水平，同埋安置喺本地從事雞隻養殖同售賣嘅業界，改善佢哋職業出路，同埋減低因為售賣新鮮雞隻而導致嘅傳染病（主要係禽流感）傳染同社區爆發嘅可能性。
自從2000年代開始，香港政府已經開始研究呢項政策，但因為市民食多咗冰鮮雞，每日食唔夠兩萬隻活雞，擔心可持續性唔夠，所以一路都未落實。
鈴木將也

鈴木將也（1988年5月9號—）係日本足球員，司職中場，效力沼津青藍。
鈴木崇文

鈴木崇文（1987年11月17號—）係日本足球員，司職中場，效力群馬草津溫泉。
鈴木康仁

鈴木康仁（粵拼：ling4 muk6 hong1 jan4；1959年12月19號—）係日本足球員，做守門員，曾經喺1980年爲日本足球代表隊出場4次。
鈴木富子

鈴木富子 ，係日本嘅一個女藝人同埋配音員。
鈴木將太

鈴木將太（1984年7月3號—）係日本足球員，司職中場，效力過大宮松鼠，柏太陽神，及湘南比馬。
鈴木崚汰

鈴木崚汰，係日本嘅一個男配音員。

配音作品一覽
呢個表唔完整，歡迎加料。
鈴木實里

鈴木實里 ，係日本嘅一個女藝人同埋配音員。
鈴木將方

鈴木將方（1968年9月15號—）係日本足球員，司職中場，效力過東芝，及磐田山葉。
鈴木彩貴

鈴木彩貴（1987年4月13號—）係日本足球員，司職守門員，效力橫濱水手。
非洲聯盟護照

非洲聯盟護照係一本通用護照，將會取代而家非洲聯盟各國自行簽發嘅國家護照。護照持有人可以免簽證去55個非洲聯盟嘅成員國。有關決定喺2016年7月17號，喺盧旺達首都基加利舉行嘅非洲聯盟例會，由盧旺達總統Paul Kagame同埋乍得總統Idriss Déby推出。

種類
非洲聯盟護照有以下三種：
一般護照
呢種護照適宜於一般公民，因私人或工作出外旅遊。護照共有32頁，有效期為5年。
公務護照
呢種護照適宜於代表政府機構因履行公務嘅人。
外交護照
呢種護照適宜於因公務外出嘅外交人員同埋領事，重有同佢哋一齊嘅受領人。

語言
護照內文用5種語言：英文、法文、阿拉伯文、葡萄牙文同斯華希里文。
非洲草原站

喺搭車遊覽區入面，東非草原景區地面望去非洲草原站個樣。 

位置
番禺區大石街道嘅長隆野生動物世界入面，搭車遊覽區近終點站嘅東非草原景區內。

長隆空中纜車逆時針　◄熊貓樂園 （698m） （699m）天鵝湖►　順時針
非洲草原站（粵拼：fei1 zau1 cou5 jyun4 zaam6；英文：Savanna Station），前稱酷酷站（huk6 huk6 zaam6；Kuku Station），係長隆空中纜車嘅纜車站，2017年4月26號開通，喺番禺區大石街道嘅長隆野生動物世界入面，搭車遊覽區近終點站嘅東非草原景區內。
逆時針方面，纜車由天鵝湖站開出後，經過恐龍景區同汽車遊覽區前半橛上空後入非洲草原站。
順時針方面，纜車由熊貓樂園站開出後，經過熊貓景區同考拉食街、汽車遊覽區後半橛近終點站嘅上空，轉向角度105°後入非洲草原站。

出入口
車站得一個出入口，平時除咗職員同出現突發情況之外，其它時間都唔對外。

史
2016年，長隆集團考慮到野生動物世界嘅客流量越嚟越多，加上汽車遊覽區及細火車遊覽區成日打蛇餅，所以直接建議搞纜車系統嚟希望吸引遊客搭車。隨後園方正式落實而逳手起，半佬喺搭車遊覽區入面搞呢個站，不過嗰時以酷酷站做名。後嚟開通之後無耐按佢所在地改名做非洲草原站。
嗰時酷酷站喺搭車遊覽區嘅東非草原景區入面，園方考慮到東非草原景區入面有大笨象、長頸鹿、斑馬、劍羚、黑斑羚、羚牛呢啲烈性動物隨時襲擊人類，乘客喺呢個站上落會有一定危險性，所以喺開通後，決定中途淨畀乘客停留，唔畀出站或轉搭細火車及大巴；即使係搭車遊覽區，唔理係大巴、自駕遊定細火車都好，考慮到乘客嘅人身安全而未喺東非草原景區入面加站，所以冇得畀轉乘長隆空中纜車。加上從2020年1月24號開始，廣州因武漢肺炎而封城，所以園方亦宣佈飛站處理，結果東非草原景區內淨起咗而唔搞客運服務嘅纜車站。
非洲桃花心木

非洲桃花心木（粵拼：fei1 zau1 tou4 faa1 sam1 muk6；學名：Khaya senegalensis）；第個名係非洲楝（fei1 zau1 lin4）；佢係楝科桃花心木屬嘅常綠喬木，原產地喺非洲嘅熱帶地區。而家喺非洲嘅熱帶地區同中國嘅華南地區同臺灣都可以搵到佢。

形態
成樖嘢有＞20m高，樹葉係互生品種，葉軸同葉柄都係圓柱體，冇毛。而花嘅方面，佢係圓錐花序，一般生喺樹枝鞡或樹枝頂嗰度。而花瓣方面，佢係橢圓形或長嘅圓形嘅分離式品種。佢嘅果係波形，熟咗嗰時，最上邊嘅室軸最先開裂；果殼比較厚；核比較闊，而且係打橫生，果邊重有膜質嘅翼響度。

用途
呢種植物既可以用嚟做觀景植物同綠化樹木，又可以用嚟做木材同行道樹都得。葉可以用嚟做粗嘅飼料，而根重可以做藥。但由於佢成日俾人猛咁斬，所以近排俾植物研究學家將佢列入咗易危植物。
非洲水牛

非洲水牛（學名：Syncerus caffer）係偶蹄目牛科非洲水牛屬（學名：Syncerus）下唯一品種，主要出現喺非洲中部地區。
非洲潮什麼

《非洲潮什麼》（英文：Hipster Tour Africa）係香港電視廣播有限公司嘅遊埠節目，由梁芷珮做主持，亦係佢嘅「潮什麼系列」第11輯作品，喺香港時間2023年1月30號到2月15號逢禮拜一到三22:30到23:00喺翡翠台播，最後一集喺5月21號禮拜日22:00到22:30喺翡翠台播。呢個節目會介紹非洲嘅新潮嘢。
非洲狹吻鱷

非洲狹吻鱷係一種中型鱷魚，身長可以有3至4米，主要住響非洲西部至中部嘅濕地，因為嘴形偏狹而聞名。佢哋主要食魚類、兩棲類同甲殼類為生。
非洲林貍屬

非洲林貍屬（粵拼：fei1 zau1 lam4 lei4 suk6，學名Poiana）係食肉目靈貓科下嘅一個屬。
黃永權

黃永權係香港親中派政治人物兼飲食界人士。

選舉經歷
喺2016年，佢成為香港特别行政區選舉委員會飲食界委員。之後，佢有份提名林鄭月娥參與2017年香港行政長官選舉。
黃永志

黃永志（英文：Napo Wong，1987年5月3號—），係香港泛民主派人士（前任社會民主連線副秘書長）、第六屆中西區區議會前任議員（西營盤選區）。
佢先後喺聖保羅書院同香港中文大學政治與行政學系畢業，做過香港中文大學學生會會長同香港專上學生聯會代表會主席。佢亦曾經做過前立法會議員梁國雄、劉小麗嘅助理。
2010年，黃永志用「大專2012」成員名義參選第4屆香港立法會地方選區補選（泛民主派叫「五區公投」）九龍西選區，最後落選，輸畀黃毓民。
黃永志喺2019年投身中西區西營盤選區嘅地區工作，喺第6屆香港區議會選舉挑戰民建聯劉天正（盧懿杏徒弟），最後以2734票（五成半得票率）鍊贏劉天正，2021年7月頭宣布劈炮，唔撈區議員一職。
黃汝榮

黃汝榮，香港親中派政治人。

政治立場同參與
佢係香港親中派人士。
佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。
黃江

黃江係中國廣東東莞一鎮，面積98平方公里，人口2萬。
黃沙大道

黃沙大道（粵拼：wong4*2 saa1 daai6 lou6）係中國廣東省廣州市入面嘅其中一條主幹道，呢條主幹道喺荔灣區入面。成條馬路有啲弧形噉嘅西北-東南走向，東南邊從六二三路同叢桂路嘅交界開始，一直向西北去到珠江大橋、中山八路同南岸路嘅交界嗰頭。馬路上面重有條喺2000年整好嘅內環路。呢條路響1950年代鋪好。

概要
全長2195米，闊45米，雙向6——8車道。

個名點嚟？
呢條馬路喺清朝時，因為有個黃沙村響度，而且附近呢帶都係嗌「黃沙」，所以呢條路嗌咗「黃沙幹道」。不過後嚟整闊咗條路之後先至改咗嗌「黃沙大道」。

內環路
内文：廣州內環路
喺1999年之前，呢條馬路嘅上面一直都冇高架橋響度嘅，但係到咗1999年，廣州市政府就開始搞城市建設，喺呢條馬路嘅上面起咗條內環路嚟緩解廣州市嘅交通壓力。而呢條內環路喺2001年起好。
黃沙後道

黃沙後道（「黃」字有陰上變調，粵拼：wong2 saa1 hau6 dou6）係中國廣東省廣州市入面嘅其中一條一般嘅馬路，喺荔灣區入面，成條馬路係西北-東南走向。西北邊從蓬萊路嘅廣州市第一中學外國語學校門口嗰度開始，一直向東南去到黃沙大道嗰頭。

概要
全長290米，闊10米，2車道，凈係可以從西北向東南行。

特色
其實呢條街道喺未有批發市場嗰陣就冇人點知嘅，不過喺誼園嚟咗呢度之後就變得鬼咁㷫。而加呢條馬路係專門批發文具為主嘅道路。
黃汛一

黃汛一（Jake Wong，2000年10月1號—）係香港男藝人。佢2023年參加ViuTV選秀節目《全民造星V》，入圍60強後止步，之後佢做咗地下唱作歌手。雖然佢未有同ViuTV簽藝員約，但都有做ViuTV節目主持。
鞏膜

鞏膜（粵拼：gung2 mok6，英文：Sclera）係眼入面嘅一層嘢，喺視網膜同脈絡膜嘅入面。
鞏金甌

《鞏金甌》係大清國樂（國歌），亦係中國史上頭一首法定國歌，嚴復作詞，溥侗編曲，喺宣統三年（1911年）嘅10月4日頒佈。
鞠婧禕

鞠婧禕（1994年6月18號—）係中國偶像團體SNH48第2期成員，所屬嘅隊伍係TEAM NII。佢喺四川遂寧出世。
鞏義南站

鞏義南站係一個中國嘅高鐵站。
呢個站宜家被視作幽靈車站，好少乘客使用，狀態亦引起一啲人對於中國高鐵同基建過度擴張情況嘅關注。
鞠氏

鞠（粵拼：guk1）係唐人姓氏，喺《百家姓》裏頭排第390位。

名人
呢篇鞠氏係同姓氏有關嘅楔位文章，重未寫完嘅。麻煩你幫手充實佢。
鞏義

鞏義係中國河南鄭州一個縣級市，總面積109平方公里，人口81萬。
鞠德源

鞠德源（1934年1月4號—2018年6月9號）係中國歷史學者。佢研究明清檔案、清史為主，亦有研究釣魚台、琉球。
1934年1月4號，鞠喺吉林扶餘縣出世，祖籍山東文登。佢屋企係農民。
1953年，鞠入中國共產黨。1959年喺中國人民大學歷史檔案系畢業，留校任教。1971年調到故宮博物院明清檔案部做保管組副組長。1980年後，喺中國第一歷史檔案館先後做過管理部副主任、研究室副主任、主任等等。
2018年6月9號朝早7點40分，鞠德源因突發心梗過身，享年84歲。6月15號朝早喺北京八寶山殯儀館舉殯。
鞠紅川

鞠紅川（粵拼：guk1 hung4 cyun1；簡化字：鞠红川；英文：Gu Hongcun；1993年2月22號—），中國內地流行音樂男歌手、音樂人，聲入人心第一季成員，喺中央音樂學院畢業。2013年，跟美聲四季參加《星光大道》並攞到年度總冠軍。2017年，搭檔唐伯虎參加第二季《中國新歌聲》，成功入到劉歡戰隊。2018年，參加湖南衛視原創新形態聲樂演唱節目《聲入人心》。2019年1月，以聲入人心男團成員身份加盟《歌手2019》。

早年經歷
鞠紅川，喺烏魯木齊出世，5歲時被父母送去學音樂，初中組咗自己嘅首隻樂隊——紫外線樂隊，喺樂隊做貝斯手。初中畢業後進入新疆藝術學院附中學習美聲。2011年考入中央音樂學院聲樂歌劇系聲樂歌劇演唱專業，跟次女高音歌唱家孫媛媛學習。
魯賓費利沙

魯賓費利沙（Ruben Fleischer，出生名Ruben Samuel Fleischer，1974年10月31號—）係美國一位電影導演、電影監製、電視劇監製、MV導演、廣告導演。佢最出名係做《喪屍樂園》嘅導演，係佢第一次執導嘅電影。
魯迅紀念園

魯迅紀念園（粵拼：lou5 seon3 gei3 nim6 jyun4）係中國廣東省廣州市嘅一個以名人嚟做紀念嘅主題廣場，喺越秀區東湖西路，差唔多去到白雲路同東川路嘅交界口，廣州市公用事業高級技工學校嘅對面嗰度。呢個廣場喺2001年10月份由東山區人民政府（喺2005年取消咗）負責出錢起。

主要紀念對象
内文：魯迅
1927年1月，魯迅嚟到嗰時嘅革命策源地——廣州嘅中山大學度做嘢。佢嚟咗廣州之後先住咗喺仲樓同中山大學舊址（而家嘅魯迅紀念館）嗰度，跟住就搬咗去東山嘅白雲路，白雲樓入面專門搞出書同革命活動。佢一般都係整理咗《朝花夕拾》、《野草》等4本出名嘅作品同埋《而已集》等大量散文。喺嗰時嘅形勢入面，佢同廣州人搞咗好深嘅感情。雖然話魯迅喺1927年9月先至離開廣州，但係佢一世入面，喺廣州嘅經歷都有住好緊要嘅地位。
魯迪維爾

魯迪維爾（粵拼：lou5 dik6 wai4 ji5，英文：Jack Christian Rodwell，1991年3月11號—）係一個男足球員，佢嚟自英國，踢緊中場，2007年出道。

葳蕤史
呢節要加長。
英格蘭 U16
勝利盾：2006年；
魯連城

魯連城，香港人，家下香港多間上市公司主席或董事局成員，包括蒙古能源、新世界移動同國際娛樂有限公司。魯連城先生2000年3月加入新世界移動。
2010年7月，魯連城發展香港大浪西灣地皮，因破壞自然環境，大斬樹木，而受到香港環保人士抗議，所以魯連城宣佈(暫時)停工。
2013年11月，香港有線電視新聞指，魯連城已私自將地方建成小型哥爾夫球場。
魯賓遜漂流記

《魯賓遜漂流記》（Robinson Crusoe）係英國作家丹尼爾笛福喺1719年寫嘅歷險小說。
故仔講一個後生仔，叫魯賓遜，佢放棄學法律，而選擇出海經商同探險。
魯迅

魯迅（粵拼：lou5 seon3；1881年9月25號—1936年10月19號），原名周樟壽（zau1 zoeng1 sau6），字豫山（jyu6 saan1），收尾改字做豫才（jyu6 coi4），1898年喺南京求學嗰陣改名周樹人（zau1 syu6 jan4），「魯迅」係佢嘅筆名。浙江紹興人。中國現代作者、政治評論人、翻譯者，新文化運動嘅領袖之一。前後做過北京大學講師、北京女子師範高等學校、廈門大學、廣州中山大學教授。
魯迅日記

《魯迅日記》收錄咗魯迅所寫嘅日記，分上下兩卷。佢在生嗰時從1912年5月5日開始直到佢死嘅前一日，每日寫流水日記將當日嘅大細事件冚辦爛記晒入去，喺佢生前係唔公開嘅，佢死咗之後，出版社先將魯迅留低啲日記取名魯迅日記出版，其中1922年嘅日記之前唔見咗，無出版到。
陳意嵐

陳意嵐（英文：Tarah Chan，1986年12月11號—）係香港混血女演員，有四分一英國血統。佢2012年出道，初頭拍舞臺劇，跟住拍埋電影，當中比較出名嘅演出係《選老頂》。2016年夏季，佢參選ViuTV選美節目《美選D.n.A》，入圍最後八強。
陳慥

陳慥，字季常，北宋人，常信佛，飽參禪學，自稱龍丘先生，又稱方山子，同蘇軾係老死。老婆柳氏。佢係成語「河東獅吼」故事嘅主角。
陳慧儀

陳慧儀（Vindy Chan Wai Yee，1967年8月25號—），係香港財經節目主持人，前電影同電視演員，香港公開大學社會科學榮譽學士畢業。
陳慧儀中六畢業之後，喺1989年參加香港小姐競選，並無得到任何獎項。落選之後演過多部戲，喺拍小男人週記嗰時識咗電影導演陳嘉上，之後息影並且同陳嘉上結婚，婚後生咗兩個仔女。
幾年之後二人離婚 ，離婚後，陳慧儀同兩個仔女同住，恢復幕前嘅演出，並且轉型做咗財經評論員，考咗證券經紀牌，喺商業電台同無綫電視主持多個電台同電視財經節目 。

開Live節目片段被《東張西望》盜用
喺2021年10月，陳慧儀喺社交媒體開直播節目，同趙汝威討論「浸稀釋漂白水改善濕疹」嘅問題。同年11月，陳慧儀喺社交媒體入面，指控《東張西望》未經同意同諮詢，就剪咗佢嘅直播節目片段入自己嘅節目入面，仲要串連埋其他植入式廣告。陳慧儀批評，無綫電視嘅做法令人感到混亂同埋有所誤會。佢又強調，無綫喺節目入面宣傳嘅產品，同佢哋無關係。
陳愷閎

陳愷閎，台灣時代力量政治人物，2022年曾經代表時代力量參與基隆市第七選舉區議員選舉，但未能當選。
陳慧

陳慧，香港作家。佢嘅小說《拾香紀》得到香港中文文學雙年獎1997年—1998年度嘅小說組獎項。出咗多本短篇小說作品，喺唔同媒介寫文同出席講座。作品多數係香港做背景，寫香港男男女女嘅生活。

生平
陳慧鄉下喺福建，喺香港出世、大同埋讀書。中五畢業之後投做過唔同嘅行業，包括喺糖果廠做包裝、辦公室文員、sales（營業員）。後來寫電影編劇，一做八年，參加過幾部電影嘅編劇工作。後來投身商業電台嘅節目監製，做咗九年，之後喺1996年乜都唔做；成為全職作家。近年出席唔同類型嘅講座同擔任香港各大專院校嘅寫作導師
。

改篇同劇本
香港電台作品
寫意空間2003第二集內「生日蛋糕紀事」，改篇自《好味道》內同名故仔
女人多自在第一輯及第二輯
「少年不識愁滋味」節目內「八月的故事」，改篇自《四季歌》內同名故仔，於2006年8月9號放映
「愛·火花」節目內嘅「尾班車」，由陳慧做編劇
「現代童話2001」教育節目內嘅「木偶之城」
舞台劇
小說作品《拾香記》於2000年由香港三角關係劇場改篇成同名舞台劇，上演八場 。2007年再度公演四場
小說作品《愛情戲》於2005年再度由三角關係劇場改篇成同名舞台劇，上演三場，參加演出前嘅講座
《獨行俠與亂世佳人》嘅文本，搵埋戲作家許樹寧同音樂人金培達，喺2004年成為香港藝術節委約作品
電影
《七月好風》改篇自《四季歌》內同名故仔。
《蛋撻》改篇自《好味道》內〈蛋撻情緣〉。
其他文字創作
陳輝揚創作作品中十二金釵眾生花嘅「三千年前/後」一曲中嘅獨白部份，由李香琴負責朗讀
龍山區

龍山區係中國吉林遼源一個區，總面積236平方公里，人口30萬。
龍山隧道

龍山隧道，香港隧道之一，香園圍公路一段，喺新界北部，橫越龍山而名，英文寫Lung Shan Tunnel。隧道由西南向東北行，長四千八百米，係香港公路隧道之中，陸上至長。行政上，南歸大埔區，北歸北區。南口九龍坑塘坑之間橋頭，北口萊洞。南口近粉嶺公路交匯處。地龍穿過龍山之後，再穿過流水響，再穿過丹竹坑，先至去到萊洞。
香園圍公路另外重有條長山隧道。
龍山山脈

龍山山脈，係非洲南部嘅山脈，長1,000公里，海拔最高點3,482米，由南非管。
龍山排

海中龍山排。遠山為博寮。
龍山排，香港一排，水面現出幾嚿礁石。英文為West Rock，拼寫則為Lung Shan Pai 。橫喺東博寮海峽，介於鴨脷洲同南丫島之間，火藥洲西南，就喺私人屋苑海怡半島西面對出。行政上歸入香港島南區。雖則無人往，選區劃佢入海怡西。
東博寮海峽為水上要道，龍山排就近船來船往，不乏巨型輪船徑此入維多利亞港同葵青貨櫃碼頭。排上本來就有一柱立標，警示行船。及後一九七〇年，蜆殼公司起油庫響鴨脷洲。為保油船安全，公司向香港政府提話喺龍山排樹支燈標，由公司跟政府設計而建。燈標，即一柱上有導航燈，以免來往船艇撞中。支標編號一百九十五，然而唔少當係燈塔，稱龍山排燈塔。
排東南側有個渡頭仔，亦有石屎橋駁通幾嚿石，方便維修燈標。
龍山汽車客運站

，又叫龍山客運站或龍山汽車站，係中國廣東佛山嘅汽車客運站，2009年9月21號營運，位置喺順德龍江嘅順番公路近廣聚大道口（325國道嘅K43+910標記位）。

佔地面積
面積20300平方米，其中客運有8000平方米、貨運有170平方米，有10個發車位。

主要經營
車站主要經營去廣州市區、從化、增城、珠海香洲區、深圳南山區等地啲車。
龍山縣

龍山係中國湖南湘西一個縣，總面積3127平方公里，人口57.5萬。
香港島西選區

香港島西選區係香港立法會其中一個地方選區，範圍包括香港島西部嘅中西區、南區同埋離島區。
香港工程師學會

香港工程師學會（英文：The Hong Kong Institution of Engineers）係香港嘅專業工程師團體。香港工程師學會嘅前身係成立喺1947年嘅香港工程協會。香港立法局喺1975年通過咗香港法例第1105章《香港工程師學會條例》，成立香港工程師學會去取代工程協會。學會嘅使命係去促進工程學知識同埋思想嘅交流，為成員提供新技術同新做法嘅培訓，並提高工程師嘅地位同知名度。2019年，學會會員人數大約有30000人，分別屬於21個工程專業界別。香港工程師學會同世界各地嘅工程機構建咗緊密嘅聯繫，又同澳洲、加拿大、愛爾蘭、中華人民共和國、紐西蘭同英國嘅工程機構簽訂專業資格互認協議。另外，學會又同歐洲、東亞、北美等東南亞嘅機構簽訂合作協議。
香港工程師學會係世界工程組織聯合會嘅附屬成員，亦都係亞洲及太平洋工程機構聯合會嘅成員。